**ПРОТОКОЛ № 6**

 На 03.10.2023 г. се проведе заседание на Общинска избирателна комисия – Макреш, при следния

**ДНЕВЕН РЕД:**

1. Одобряване на графичните файлове с образци на бюлетините за всички видове избори на територията на Община Макреш и тиража на бюлетините при произвеждане на изборите за общински съветници и за кметове на 29 октомври 2023 г. в община Макреш
2. Определяне реда и начина за извършване на промени в съставите на секционните избирателни комисии и подвижните секционни избирателни комисии на територията на община Макреш при произвеждане на изборите за общински съветници и за кметове на 29 октомври 2023 г.

 ПРИСЪСТВАЩИ: Биляна Венелинова Костова Кирилова, Маргарита Александрова Тодорова, Митко Вълчев Иванов, Полина Сашова Башлийска, Цветан Любенов Николов, Росен Кръстев Ангелов, Георги Михайлов Гергов, Ксеня Миланова Димитрова Симеонова, Павел Пламенов Петков и Ралица Пламенова Рачева

Силвия Нелчева Иванова- член отсъства по уважителни причини.

 ОТСЪСТВАЩИ: Няма

 Заседанието беше насрочено за 17.00 ч. Председателят на ОИК – Макреш констатира, че е налице изискуемия съгласно чл. 85, ал. 3 от Изборния кодекс кворум за провеждане на заседанието, поради което заседанието бе открито.

**Точка 1:** Одобряване на графичните файлове с образци на бюлетините за всички видове избори на територията на Община Макреш и тиража на бюлетините при произвеждане на изборите за общински съветници и за кметове на 29 октомври 2023 г. в община Макреш.

Биляна Костова предложи следния проект на решение:

***ОТНОСНО:*** *Одобряване на графичните файлове с образци на бюлетините за всички видове избори на територията на Община Макреш и тиража на бюлетините при произвеждане на изборите за общински съветници и за кметове на 29 октомври 2023 г. в община Макреш*

*На основание чл. 87, ал. 1 т.9  от ИК, във връзка с Наредбата за условията и реда за отпечатване и контрол върху ценни книжа, във връзка с чл.209, ал.3 от ИК и в изпълнение на Решение  № 1979-МИ/18.08.2023г на ЦИК,  Инструкция  с писмо изх № МИ-15-502 от 29.09.2023г на ЦИК ,както и във връзка с писмо с изх № МИ-15-511/29.09.202023г на  ЦИК ,  ОИК – Макреш*

***РЕШИ:***

1. *Одобрява графичния файл с образец на бюлетината за избор на****Кмет на община Макреш.***
2. *Одобрява графичния файл с образец на бюлетината за избор на****Общински съветници.***
3. *Одобрява графичния файл с образец на бюлетината за избор на****Кмет на кметство с.Раковица, Община Макреш.***
4. *Одобрява графичния файл с образец на бюлетината за избор на****Кмет на кметство с.Подгоре, Община Макреш.***
5. *След одобряване на образците, присъстващите членове на ОИК-Мареш подписаха разпечатените образци на бюлетините и саморъчно изписаха имената си върху тях.*
6. *Одобряването на образците да се удостовери с електронен подпис в системата за генериране на графични образци на фирма „Информационно обслужване ” АД.*
7. *Утвърждава тираж за отпечатване на бюлетини за произвеждане на изборите за общински съветници и за кметове на 29 октомври 2023 г. в Община Макреш, изчислен съгласно чл.209, ал.3 от Изборния кодекс, както следва:*

|  |  |  |
| --- | --- | --- |
| *вид избор* | *населено място* | *Общо тираж**в т.ч. 10% резерв* |
| *Общински съветници* | *Община Макреш* | *1 600* |
| *Кмет на община* | *Община Макреш* | *1 600* |
| *Кмет на кметство* | *с. Раковица* | *400* |
| *Кмет на кметство* | *с. Подгоре* | *300* |

*Решението е изготвено в два еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

 Председателят на ОИК – Макреш даде думата за предложения и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 10 от членовете на ОИК – Макреш, от които „за“ – 10, „против“ – няма, с което беше прието Решение № 31-МИ от 03.10.2023 г. на ОИК – Макреш.

Точка 2: Определяне реда и начина за извършване на промени в съставите на секционните избирателни комисии и подвижните секционни избирателни комисии на територията на община Макреш при произвеждане на изборите за общински съветници и за кметове на 29 октомври 2023 г.

Биляна Костова предложи следния проект на решение:

*ОТНОСНО: Определяне реда и начина за извършване на промени в съставите на секционните избирателни комисии и подвижните секционни избирателни комисии на територията на община Макреш при произвеждане на изборите за общински съветници и за кметове на 29 октомври 2023г.*

*На основание чл. 87, ал. 1, т.1 във вр. с чл. 87, ал. 1, т. 6, във връзка с чл. 51, ал. 2 и ал. 3 от Изборния кодекс, Общинската избирателна комисия  - Макреш*

***РЕШИ:***

*Правомощията на член на секционна избирателна комисия / подвижна секционна избирателна комисия се прекратяват предсрочно при:*

*а) подаване на оставка;*

*б) влизане в сила на присъда, с която е наложено наказание лишаване от свобода;*

*в) поставяне под запрещение;*

*г) несъвместимост;*

*д) влизане в сила на акт, с който е установен конфликт на интереси по Закона за предотвратяване и установяване на конфликт на интереси;*

*е) смърт;*

*ж) неявяване в изборния ден.*

*Промените в съставите на секционните избирателни комисии и подвижните секционни избирателни комисии на територията на община Макреш за произвеждане на изборите за общински съветници и за кметове на 29 октомври 2023 г. се извършват с решение на Общинската избирателна комисия – Макреш:*

*а) по т. 1, буква „а“ - след внасяне на заявление - оставка (свободен текст) в ОИК – Макреш, подписано от назначения член на СИК/ПСИК и предложение от същата партия / коалиция от партии. Предложението се представя в ОИК - Макреш на хартиен и електронен носител. Издаденото на назначения член на СИК/ПСИК удостоверение се връща в ОИК - Макреш. В случай на унищожаване или изгубване на удостоверението, това обстоятелство се отразява в подаденото от лицето заявление.*

*б) по т. 1, букви „б“, „в“, „г“, „д“ и „е”– след внасяне на документ в ОИК – Макреш, удостоверяващ съответното обстоятелство, съставляващо основание за прекратяване правомощията на член на СИК/ПСИК и предложение от същата партия / коалиция от партии. Предложението се представя в ОИК - Макреш на хартиен и електронен носител;*

*в) по т. 1, буква „ж“ – по реда на чл. 229, ал. 2, 3, 4 и 5 от Изборния кодекс.*

*При загуба или унищожаване на удостоверение, ОИК – Макреш издава ново удостоверение с надпис „ДУБЛИКАТ“ в горния десен ъгъл.*

*При допуснати технически грешки в издадено удостоверение на член на СИК/ПСИК, ОИК – Макреш анулира сгрешеното удостоверение и издава ново такова със същия номер и дата или удостоверението се коригира като се добавя надпис „Поправката е на ОИК - Макреш”, подписва се от член на ОИК и при възможност се подпечатва с печата на комисията.*

*Решението е изготвено в два еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на ОИК – Макреш даде думата за предложения и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 10 от членовете на ОИК – Макреш, от които „за“ – 10, „против“ – няма, с което беше прието Решение № 32-МИ от 03.10.2023 г. на ОИК – Макреш.

Поради изчерпване на дневния ред заседанието бе закрито от Председателя на ОИК – Видин в 17.45 ч.